नेत्र र बिन्दुले सँगै पिएचडी गरे । यसको कारण बिन्दुले प्राध्यापन थालेकी थिइन्, एमएका विद्यार्थीलाई एमए पढेकाले पढाउँदा आफैँलाई अप्ठ्यारो महसुस भएकाले पिएचडी पढ्न थालेको उनी बताउँछिन् । नेत्र पिएचडी गर्ने सोच भए पनि भारतमा भएको एक कार्यक्रममा सहभागी हुँदा ढिला गर्नुहुँदैन भन्ने अनुभूति गराएको स्मरण गर्छन् । उनले भने, ‘पिएचडी त गर्नु नै थियो र बिस्तारै गर्छु भन्ने थियो । तर, भारतको एक कार्यक्रममा सहभागी हुन जाँदा गरिहाल्नुपर्नेरहेछ भन्ने अनुभूति भयो ।’
